**Referat bestyrelsesmøde 11.10.22 – Gårdlauget Æblegården**

**Status på gården**

Status på arbejder udført siden sidste bestyrelsesmøde Møblerne er blevet slebet og olieret.

Status på byttebordet Byttebordet fungerer. Det roder ikke så meget som tidligere. Alexander har hidtil lagt et stort arbejde i at holde orden. Jeanette overtager opgaven, efter Alexander er trådt ud af gårdlauget.

Sandkasser Sandet er udskiftet i sandkassen mod Æbledybet i uge 41.

Portene ind til gården VI beder Bjarne om at se på låsene.

**Gårdfornyelse**

Vi skal drøfte, hvordan vi får realiseret projektet. Administrator har skrevet følgende:

*Hvis I tager det foreløbige budget samt tilbud og laver et forslag hvor I som bestyrelsen får mandat til at arbejde med projektet op til den pågældende pris, så undgår foreningen 2 ekstraordinære generalforsamlinger. Bliver prisen efter TV-inspektionen højere end jeres mandat, skal I dog holde en ny ekstraordinær generalforsamling.*

Status fra hver forening på kommende renoveringsprojekter.

Beslutning om at indkalde til en ekstraordinær generalforsamling i gårdlauget i foråret 2023. Evt. tage det som et punkt på den normale generalforsamling.

Hver enkelt ejerforening skal have mulighed for at afholde ordinær generalforsamling eller holde en ekstraordinær generalforsamling. Aftalt at der holdes generalforsamling i Gårdlauget i slutningen af maj 2023. Inden afholdelse af generalforsamlingen skal alle foreninger på deres respektive generalforsamlinger/ekstraordinære generalforsamlinger have fået mandat til, hvad der kan stemmes på gårdlaugets generalforsamling omkring gårdfornyelsen.

Der er pt. kun renoveringsprojekt i EF Elmebo. Det betyder opstilling af 3 badevogne i gården. Projektet forventes afsluttet senest i marts 2023.

**Ny beboerportal**

Drøftelse af hvad den nye portal hos DEAS betyder for Gårdlaugets arbejde (information om portalen sendes i særskilt mail).

Maiken spørger DEAS hvad det koster hvis alle Gårdlaugets beboere skal have adgang til beboerportalen. Der er opbakning i bestyrelsen til at nedlægge Gårdlaugets hjemmeside og fremadrettet bruge beboerportalen alt efter, hvad det koster.

**Eventuelt**

Intet